David A. Stewart

David Allan Stewart, også kjent som Dave Stewart, (født 9. september 1952 i Sunderland) er en britisk  musiker og plateprodusent, som er kjent for sitt arbeid med Eurythmics sammen med Annie Lennox. Gruppa ble i 2022 innvotert i Rock and Roll Hall of Fame.

Privatliv 
Dave Stewart var gift med en Pam fra 1973 til 1977. Stewart giftet seg med tidligere Bananarama-medlem Siobhan Fahey (som senere startet Shakespears Sister) i 1987. Paret har to barn (Sam and Django), men ble skilt i 1996. Den 4. august 2001 giftet Stewart seg med den nederlandske fotografen Anoushka Fisz, og paret har to døtre, Kaya and India.

Biografi 
I 1971, mens han fremdeles var i tenårene, sikret Dave Stewart seg en plateavtale som del av folkrockbandet Longdancer, men de fikk aldri noen kommersiell suksess. 
Etter dette tilbragte Stewart flere år med å bo i okkuperte hus i London.

Nyere litteratur utgitt i 2006 hevder at Stewart tilhørte et band ved navn Platinum Weird i 1973-1974. Denne gruppen ble startet i 2004, med 1970-tallets historie, som en historie bekreftet i nyere tid av Stewart som «80% sant».

I løpet av 1976 slo Stewart sammen med Annie Lennox seg sammen med Sunderland-musikeren Peet Coombes og ga ut singelen "Borderline/Black Blood" på Logo Records som bandet The Catch i 1977, men singelen hadde liten suksess. Dette bandet utviklet seg til The Tourists etter kort tid som The Catch i 1976, som hadde moderat suksess. Bandet fikk en hit med en cover av Dusty Springfields «I Only Want To Be With You» i 1979. Bandet ble oppløst sent i 1980.

Eurythmics-perioden 
Både The Tourists og Stewart og Lennoxs romantiske forhold tok slutt i 1980. På dette tidspunktet startet Stewart et nytt musikkprosjekt med Lennox, Eurythmics. Bandet ble oppløst etter utgivelsen av We Too Are One og den påfølgende turneen i 1990, for så å gå sammen igjen i 1999 med albumet Peace og en verdensturné. Lennox og Stewarts siste prosjekt sammen var to nye sanger på deres «greatest hits»-album Ultimate Collection i 2005. Da var det 25 år siden gruppen ble dannet. Bandet hadde senere to sammenkomster i 2014 og 2019.

I 2004 flyttet Stewart og familien til Hollywood så han kunne fokusere på soundtrackarbeidet sitt. Han driver også plateselskapet Weapons of Mass Entertainment sammen med Glen Ballard.

Andre prosjekt 
Dave Stewart har sammen med Joss Stone, Mick Jagger, Damian Marley og A.R. Rahman dannet supergruppen SuperHeavy som gav ut et album med samme navn i 2011.

Diskografi

Utgivelser 
 1989 – Lily Was Here (soundtrack)
 1990 – The Spiritual Cowboys (med gruppen The Spiritual Cowboys)
 1991 – Jute City (soundtrack)
 1991 – Honest (med gruppen The Spiritual Cowboys)
 1992 – Vegas (studioprosjekt med Terry Hall fra The Specials/Fun Boy Three)
 1994 – Greetings From The Gutter (første skikkelige soloalbum)
 1998 – Sly-Fi
 1999 – Cookie's Fortune (soundtrack til Robert Altman film)
 2004 – Alfie (soundtrack med Mick Jagger)
 2006 – Platinum Weird (album utgitt kun i USA med gruppen Platinum Weird) 
 2006 - Make Believe (med Kara DioGuardi i gruppen Platinum Weird)
 2008 – The Dave Stewart Songbook vol.1 (en samling sanger han tidligere har skrevet for og med andre artister)
 2009 – Lets Do It Again EP
 2011 - The Blackbird Diaries
 2011 - Superheavy (supergruppe med Mick Jagger, Joss Stone, Damian Marley og AR Rahman)
 2012 - The Ringmaster General
 2013 - Lucky Numbers

Referanser

Eksterne lenker 
 
 
 
 
 Offisiell Eurythmics webside
 «The Dave Stewart Songbook» webside
 «ethrill.net – The Eurythmics Fanweb» – godkjent fanside
 «Ultimate Eurythmics Discography» – godkjent fanside
 «Eurythmics Video Visionaries» – godkjent fanside
 Intervju med Dave Stewart om Eurythmics

Engelske sangere
Engelske gitarister
Engelske låtskrivere
Medlemmer av Rock and Roll Hall of Fame (gruppemedlem)
Personer fra Sunderland